સેકન્ડ હોમને મેઇન્ટેઇન કરવાની તકલીફને કારણે મોટા ભાગના લોકોએ એ વેચી નાખવું પડે છે. ઇન્વેસ્ટમેન્ટ કરતાં પહેલાં વધારાનું ઘર જાળવવા માટે કેટલા સમયનો ભોગ આપવો પડશે અને ખર્ચ કેટલો કરવો પડશે એનો વિચાર કરી લેજો. સીઝનલ હોમ મોસમ પ્રમાણે ખુલ્લું રાખવું પડે છે અને પછી બંધ કરી દેવું પડે છે. ઉપરાંત ઘરમાં નિયમિત સાફ-સફાઈ અને અન્ય પરચૂરણ બાબતોની કાળજી પણ લેવી પડે છે. જોકે એ માટે માણસો રાખી શકાય છે, પરંતુ એ મોંઘા પડે છે. એટલે જો બીજું ઘર ખરીદતા હો તો એની જાળવણીની જવાબદારી પણ લેવાની તૈયારી રાખજો.